Document ID: /roh_data/filtered/fineweb-2-filterrobots_roh.jsonl.gz/37184

radunonza generala 2016
Puspei serenda in onn viers la fin e cun quei ruchegia era il termin dalla radunonza generala dall’Uniun da giuventetgna Trun pli e pli datier. Quella ha uonn liug venderdis sera, ils 4 da november 2016, las 20:15 uras el Café Tschut.
Il protocol dalla radunonza generala 2015 anflas Ti cheu. Plinavon ein las statutas vegnidas midadas sin fundament dalla dissoluziun dall’Uniun d’Open Air Trun (art. 21 ei vegnius strihaus ed art. 29 midaus). Nus supplichein Tei da consultar il rapport e las statutas novas, cunquei che nus vegnin buc a preleger quels duront la radunonza generala.
La radunonza generala ei obligatoria per mintga commembra e mintga commember. Per cass che Ti sas buca prender part, supplichein nus Tei da seperstgisar tier il president cun agid d’in e-mail all’adressa suandonta: This email address is being protected from spambots. You need JavaScript enabled to view it..
Nus engraziein gia ordavon per Tiu interess e selegrein sin ina buna radunonza generala.
bad taste party
Ils 8 d'october 2016 havein nus astgau organisar la tschunavla Bad Taste Party. Entginas impressiuns da quella fiasta anfleis vus en nossa gallaria.
adressas novas
Las commembras ed ils commembers che han buca retschiert la contribuziun annuala per posta (ni in'admoniziun d'indicar la nova adressa) ein supplicai dad indicar an in dils suprastonts la nova adressa per saver garantir in survetsch per posta. Nus engraziein gia ordavon per vossa buna collaboraziun.